**ส่งเสริมนิสิตมหาวิทยาลัยเนชั่นใส่ใจในการอ่าน**

**วัตถุประสงค์**

1.เพื่อศึกษาระดับพฤติกรรมจริยธรรมการเข้าใช้ห้องสมุดของนิสิตระดับปริญญาตรีมหาวิทยาลัยเนชั่น

2.ศึกษาหาสาเหตุการไม่อ่านหนังสือของนิสิตระดับปริญญาตรีมหาวิทยาลัยเนชั่น

**ทบทวนวรรณกรรม**

การอ่านถือเป็นเครื่องมือสำคัญในการเรียนรู้ ดังนั้นเมื่อสังคมเปลี่ยนแปลงไปการอ่านย่อมต้องมีวิวัฒนาการและเปลี่ยนแปลงไปเช่นกัน เทคโนโลยีต่างๆมีอิทธิพล ทำให้สังคมแปรเปลี่ยน และมีข้อจำกัดมากมายที่ส่งผลให้การอ่านของนิสิตลดน้อยลง การปรับเปลี่ยนเรื่องการอ่านและการเตรียมความพร้อม เพื่อรองรับเทคโนโลยีในยุคแห่งการเปลี่ยนแปลงจึงเป็นสิ่งสำคัญ เมื่อประเทศไทยก้าวสู่สังคมไทยแลนด์ 4.0 การอ่านจึงมีบริบทที่เปลี่ยนไปในทิศทางที่ดีขึ้น ผู้อ่านสามารถเข้าถึงแหล่งการเรียนรู้ได้อย่างหลากหลาย

การอ่านฝึกการคิดจินตนาการ เป็นการสื่อภาษาด้วยตัวหนังสือ ฝึกสมาธิ และช่วยให้เด็กจดจ่ออยู่กับตัวหนังสือได้เป็นเวลานานซึ่งจะช่วยฝึกให้เด็กมีสมาธิและมีความอดทนในการทําสิ่งใดสิ่งหนึ่ง โดยเฉพาะอย่างยิ่งหนังสือตําราต่างๆ นับเป็นแหล่งขุมทรัพย์ทางปัญญาที่ยิ่งใหญ่ในการพัฒนาตนเอง สมัยนี้เทคโนโลยีมีอิทธิพลต่อเด็กๆ มากกว่าการอ่านหนังสือ เช่น รายการโทรทัศน์ เกมคอมพิวเตอร์ อินเทอร์เน็ต เป็นต้น ดังผลสํารวจการอ่านของคนไทยในสํานักงานสถิติแห่งชาติ ระบุว่า คนไทยอ่านผ่านสมาร์ทโฟนและอุปกรณ์แท็บเล็ตเพิ่มขึ้นจากปี 2554 ที่มีเพียง 0.3 % เพิ่มเป็น 1.8 % ในปี 2556 แนวโน้มดังกล่าวเป็นการเตรียมพร้อมเพื่อรองรับเทคโนโลยีและนวัตกรรมที่เกิดขึ้นในยุค Thailand 4.0

**กลุ่มเป้าหมาย**

ประชากรที่ใช้ในการศึกษาครั้งนี้ ได้แก่ นิสิตระดับปริญญาตรี มหาวิทยาลัยเนชั่น ที่มีสภาพเป็นนิสิตและลงทะเบียนเรียนในภาคการศึกษาที่ 2 ปีการศึกษา2562 ซึ่งจากการสำรวจฐานข้อมูล มีนิสิตซึ่งเป็นประชากรทั้งหมดจำนวน 297 คน สุ่มแจกแบบสอบถามจากนิสิตกลุ่มเป้าหมาย 30 คน